**Prilog 5**

**DOTMOKRATIJA[[1]](#footnote-1)**

* Dotmokratija je uređeni proces za prioritizaciju ideja kod velikog broja ljudi. To je proces za donošenje odluka u kome učestvuje velika grupa ljudi sa jednakim šansama.
* Učesnici stavljaju tačkice (ili stikere) pored raznih napisanih ideja kako bi pokazali koja im se više dopada. Krajnji rezultat je grafička vizuelna reprezentacija kolektivnih preferencija grupe.
* Različito od glasanja, debate ili procesa donošenja odluka po principu konseszusa, dotmokratija omogućava velikoj grupi ljudi da iskaže svoje preference o širokom krugu opcija. Proces unošenja tačkica generalno ne dovodi do krajnje odluke, vec obezbeđuje uvid i pravac u kojem teče donošenje određene odluke.
* Prednosti ove tehnike u kontekstu izbora teme za projekat je što ona omogućava da se a) procene i prioritizuje više istraživanja u kratkom vremenskom periodu, b) učenici dobijaju priliku da diskutuju i reformulišu ideje kroz grupnu diskusiju, c) izbegava se takmičenje između individualnih istraživanja pošto se svaki tim angažuje u diskusiji oko onih istraživanja koja su procenjena kao istraživanja sa najviše jakih strana i učenici imaju doživljaj „vlasništva nad odlukom“.
* Izbor teme za projekat - Koraci u dotmokratskom odlučivanju
* Nastavnik na flipčart papiru predstavi dokmokratski formular sa nazivom istraživanja (ima onoliko postera koliko je bilo istraživanja)
* Svako od učenika svoje mišljenje o projektu upiše u kružić ispod odgovarajuće kolone (ili zalepi stiker) i upišu jake strane istraživanja i slabe strane.
* Kada svi završe procenjivanje, prebroje se stikeri/označeni kružići i odaberu se dva ili tri istraživanja koja su dobila najviše pozitivnih ocena.
* Organizuje se diskusija oko izabranih istraživanja, analiziraju se dobre i loše strane svakog i donosi se zajednička odluka kojim projektom će se grupa baviti (moguće je da se izaberu i dva projekta ukoliko se grupa slaže).

**Napomena:** Ovu tehniku je moguće modifikovati na više načina. Ona može da bude individualni ili grupna (da se istraživački timovi dogovore oko ocena za svako istraživanje – na osnovu pojedinačnih procena - tako da na grupnom posteru budu procene timova a ne individualne procene), skala procene može da bude trostepena (sviđa mi se, neutralan/a sam i ne sviđa mi se) umesto petostepene.

1. www.dotmocracy.ca [↑](#footnote-ref-1)